|  |  |  |
| --- | --- | --- |
| **Μετοχές** | | |
|  | Ενεργητική Φωνή | Μέση φωνή |
| Ενεστώτας | **-ων, -ουσα, -ον**  ὁ λύ-ων  ἡ λύ-ουσα  τὸ λῦ-ον | **-όμενος, -η, -ον**  ὁ λυόμενος  ἡ λυομένη  τὸ λυόμενον |
| Μέλλοντας | **-σων, -σουσα, -σον**  ὁ λύ-σων  ἡ λύ-σουσα  τὸ λῦ-σον | **-σόμενος, -η, -ον**  ὁ λυσόμενος  ἡ λυσομένη  τὸ λυσόμενον |
| Αόριστος | **-σας, -σασα, -σαν**  ὁ λύ-σας  ἡ λύ-σασα  τὸ λῦ-σαν | **-σάμενος, -η, -ον**  ὁ λυσάμενος  ἡ λυσαμένη  τὸ λυσάμενον |
| Παρακείμενος | **-κώς, -κυῖα, -κός**  ὁ λελυ -κώς  ἡ λελυ- κυῖα,  τό λελυ-κός | **-μένος, -η, -ον**  ὁ λελυμένος  ἡ λελυμένη,  το λελυμένον |

**Η μετοχή είναι ρηματικό επίθετο που παρουσιάζει τρία γένη και αντίστοιχα τρεις καταλήξεις (τριγενές και τρικατάληκτο).**

1. Η μετοχή του αορίστου **δεν παίρνει αύξηση**.
2. Η μετοχή του **παρακειμένου** διατηρεί τον **αναδιπλασιασμό**, π.χ. *ὁ ἐσκευακώς, ἡ ἐσκευακυῖα, τὸ ἐσκευακός*.
3. Η μετοχή ενεστώτα του ρ. *εἰμὶ* είναι: ***ὤν, οὖσα, ὄν***.
4. Το **αρσενικό** και **ουδέτερο** γένος των μετοχών όλων των χρόνων της ενεργητικής φωνής κλίνονται σύμφωνα με τη **γ΄ κλίση**, ενώ το **θηλυκό** σύμφωνα με τα θηλυκά σε ***-α*** της **α΄ κλίσης**. Επιπλέον, το θηλυκό στη γενική του πληθυντικού τονίζεται πάντοτε στη λήγουσα, π.χ. *τῶν λυουσῶν, τῶν λυσουσῶν, τῶν λυσασῶν, τῶν λελυκυιῶν*
5. Το **αρσενικό** και το **ουδέτερο** γένος των μετοχών όλων των χρόνων στη μέση φωνή κλίνονται σύμφωνα με τα αντίστοιχα αρσενικά και ουδέτερα της **β΄ κλίσης**, ενώ το **θηλυκό** σύμφωνα με τα αντίστοιχα θηλυκά της **α΄ κλίσης**.

**Είδη μετοχής:**  
Οι μετοχές, ανάλογα με τη συντακτική τους λειτουργία, διακρίνονται σε τρεις κατηγορίες: **επιθετικές**, **κατηγορηματικές**, **επιρρηματικές**.

|  |  |  |  |  |  |
| --- | --- | --- | --- | --- | --- |
| |  | | --- | | **Επιθετική** | | * Μεταφράζεται ως αναφορική πρόταση με τις λέξεις **«που»**, **«ο οποίος»**. Συνήθως είναι έναρθρη. * Συντακτικά καταλαμβάνει θέσεις ουσιαστικών και επιθέτων. *Ὁ φεύγων πόνους φεύγει τιμάς* (= αυτός που αποφεύγει τους κόπους αποφεύγει και τις τιμές). | |  |  |  |
| |  | | --- | | **Κατηγορηματική** | | * Μεταφράζεται με τις λέξεις **«να»**, **«ότι»**και (σπανιότερα, όταν εξαρτάται από ρήμα ψυχικού πάθους) **«που»**. * Εξαρτάται συνήθως από ρ. συνδετικά, γνωστικά, αισθητικά, έναρξης, λήξης, ψυχικού πάθους.    *Ἐμοὶ χαρίζου ἀποκρινόμενος* (= Κάνε μου τη χάρη να μου απαντήσεις). | | |  |
| |  | | --- | | **Επιρρηματική** | | Λειτουργεί ως **επίρρημα**. Μπορεί να είναι:   * **τροπική** [μτφρ. με ν.ε. μετοχή (-ντας), «με το να»]    *Ἦλθεν ἔχων* (= έχοντας) *ὀλίγας ναῦς*. * **χρονική** (μτφρ. «όταν», «αφού», «ενώ»)    *Οὗτος τοσαῦτα εἰπὼν* (= αφού είπε) *ἀπῆλθεν*. * **αιτιολογική** (μτφρ. «επειδή», «αφού», «εφόσον») *Κινδυνεύσαντες* (= επειδή κινδύνευσαν) *ἡττηθῆναι ἀπεχώρησαν*. * **τελική** (μτφρ. «για να», δηλώνει σκοπό και βρίσκεται σε χρόνο μέλλοντα)    *Τοῦτο λέξων* (= για να πω) *ἔρχομαι*. * **υποθετική** (μτφρ. «αν»)    *Ταῦτα ποιοῦντες* (= αν κάνετε) *τὰ δίκαια ψηφιεῖσθε*. * **εναντιωματική** (μτφρ. «αν και», «μολονότι»)    *Ὀλίγοι ὄντες* (= αν και ήταν) *ἐνίκησαν*. | |  |
|  |  |  |

**Επιθετική** λέγεται η μετοχή που **συνήθως** **συνοδεύεται από άρθρο** και λειτουργεί στον λόγο **ως επίθετο**, δηλαδή προσδιορίζει ουσιαστικά ή αντωνυμίες.

**Αἱ πόλεις** **αἱ δημοκρατούμεναι** **τοῖς νόμοις** **τοῖς κειμένοις** διοικοῦνται.

(= Οι πόλεις που έχουν δημοκρατικό πολίτευμα διοικούνται με βάση τους νόμους που έχουν θεσπιστεί)

Στο παράδειγμα και οι δύο μετοχές έχουν άρθρο. Η μετοχή **αἱ δημοκρατούμεναι** προσδιορίζει το ουσιαστικό **αἱ πόλεις**. Η μετοχή **τοῖς κειμένοις** προσδιορίζει το ουσιαστικό **τοῖς νόμοις**.

**Κατηγορηματική** λέγεται η μετοχή που χρησιμεύει ως **κατηγορούμενο** ή **κατηγορηματικός προσδιορισμός** του υποκειμένου ή του αντικειμένου του ρήματος.

* + Με κατηγορηματική μετοχή συντάσσονται τα:

α) εἰμί, γίγνομαι, ὑπάρχω·η μετοχή έχει θέση κατηγορουμένου, μεταφράζεται ως ρήμα, ενώ η μετάφραση του ρήματος παραλείπεται:

* + Προσεοικότες γίγνονται τοῖς γονεῦσιν οἱ παῖδες. (Τα παιδιά μοιάζουν στους γονείς.)

β) δῆλός εἰμι (είμαι φανερός), διαβιῶ / διαμένω (ζω κάπου μόνιμα), διάγω / διαγίγνομαι (περνώ τον καιρό μου), οὐ διαλείπω (δε σταματώ), διατελῶ (είμαι συνεχώς), λανθάνω (μένω απαρατήρητος), οἴχομαι (έχω φύγει), τυγχάνω (συμβαίνει να είμαι, είμαι), φαίνομαι / φανερός εἰμι (είμαι φανερός), φθάνω (προφταίνω)

Ρήματα που σημαίνουν έναρξη, λήξη, καρτερία, ανοχή, κάματο, όπως ἄρχω, ἄρχομαι, ἀπαλλάττομαι, ἀπολείπω, ἐπιλείπω (αφήνω), λήγω, παύω, παύομαι, ὑπάρχω (αρχίζω πρώτος), ἀνέχομαι, ἀπαγορεύω, κάμνω (κουράζομαι), καρτερῶ, ὑπομένω κ.τ.ό.:

* + Ἄρξομαι διδάσκων ἐκ τῶν θείων.

δ) Pήματα που σημαίνουν αίσθηση, γνώση, μάθηση, μνήμη και τα αντίθετά τους, όπως ἀγνοῶ, αἰσθάνομαι, ἀκούω, γιγνώσκω, ἐπίσταμαι, εὑρίσκω, ὁρῶ, περιορῶ (αδιαφορώ, επιτρέπω), μανθάνω, ἐνθυμοῦμαι, μέμνημαι, ἐπιλανθάνομαι (ξεχνώ) κ.τ.ό.:

* + Αἰσθάνομαί τινας παραβαίνοντας τοὺς νόμους.

Ρήματα που σημαίνουν αγγελία, δείξη, έλεγχο, όπως (ἀν)αγγέλλω, ἐπιδείκνυμι, ἀποδείκνυμι, δηλῶ, ἀποφαίνω, ἐλέγχω (αποδεικνύω), παρέχω (παρουσιάζω), φαίνω, φαίνομαι κ.τ.ό.:

Pήματα που σημαίνουν ψυχικό πάθος, όπως ἀγανακτῶ, αἰσχύνομαι, ἄχθομαι, ἥδομαι (ευχαριστιέμαι), χαίρω, λυποῦμαι, ὀργίζομαι, τέρπομαι, βαρέως φέρω κ.τ.ό.:

* + Ἀγανακτῶ ὁρῶν τὴν συκοφαντίαν ἄμεινον τῆς φιλοσοφίας φερομένην.

**ΑΣΚΗΣΕΙΣ:**

1)    Να αναγνωρίσετε τις μετοχές στις παρακάτω προτάσεις:

Οἱ φεύγοντες ἐκ Φλειοῦντος ἐπορεύοντο εἰς Λακεδαίμονα.

Αυτοί που έφευγαν από τον Φλειούντα πήγαιναν στη Λακεδαίμονα.

Οἱ Λακεδαιμόνιοι καὶ ὁλίγοι ὄντες ἐνίκησαν Θηβαίους.

Οι Λακεδαιμόνιοι, αν και ήταν λίγοι, νίκησαν τους Θηβαίους.

Βασιλεὺς τοὺς στρατηγοὺς πεφονευκὼς τὰς σπονδὰς ἔλυσεν.

Ο βασιλιάς αφού σκότωσε τους στρατηγούς έλυσε τις σπονδές.

Οἱ δικασταὶ ἤκουσαν τῶν μαρτύρων λεγόντων.

Οι δικαστές άκουσαν τους μάρτυρες να λένε.

Λύσανδρος τὰ ὑπάρχοντα χρήματα Κύρῳ ἀπέδωκεν.

Ο Λύσανδρος τα χρήματα που υπήρχαν τα έδωσε στον Κύρο.

Χαίρω, ὦ Λυσίμαχε, τῷ ἀνδρί πλησιάζων.

Χαίρομαι, Λυσίμαχε, να κάνω παρέα τον άνδρα.

2). Να σχηματίσετε τις μετοχές οι οποίες λείπουν από τον παρακάτω πίνακα.

|  |  |  |  |
| --- | --- | --- | --- |
| Ενεστωτας | Μέλλοντας | Αόριστος | Παρακείμενος |
| ὁ δουλεύων |  |  |  |
|  | ἡ κηρύξουσα |  |  |
|  |  | ὁ ἐλπίσας |  |
| ἡ ἀλλάττουσα |  |  |  |
|  | ἡ πράξουσα |  |  |

3)   Να γράψετε τις Μετοχές όλων των χρόνων   Ενεργητικής και Μέσης Φωνής στα παρακάτω ρήματα:

 κινδυνεύω, φυτεύω, στρατεύω.